Kretingiškius ir miesto svečius 2013 m. liepos 6 d. kviečiame dalyvauti pilietinėje akcijoje

 **STOK UŽ GARBĘ LIETUVOS!**

skirtoje Valstybės (karaliaus Mindaugo karūnavimo) dienai ir Kretingos vardo paminėjimo 760 metinėms paminėti.

Akcijos metu Kretingos kultūros centro teatro-studijos “Atžalynas” kojūkininkai neš Lietuvos trispalvę, bei sieks Lietuvos rekordo -

 **TOLIMIAUSIA LIETUVOJE KELIONĖ KOJŪKAIS.**

 Tuo „Kretingos kojūkininkai“ pažymės savo veiklos 10-metį.

 Šioje akcijoje gali dalyvauti visi: pėstieji, važiuoti su dviračiais, eiti su šiaurietiškomis lazdomis ir t.t. Jaunas ir senas, pasiryžęs kartu su kojūkininkais įveikti 10 km atstumą.

Ėjimas prasidės 18.00 val. nuo Andulių (Ėgliškių) piliakalnio, kur (kaip manoma) XIII amžiuje stovėjo Kretingos pilis.

Maršrutas: **Nuo Andulių(Ėgliškių) piliakalnio miško taku iki vieškelio**, vieškeliu iki Klaipėdos gatvės, **Klaipėdos gatve iki Pelėdos kalno**, nuo Pelėdos kalno J.Basanavičiaus gatve, kertant Palanga-Šiauliai kelią, **toliau J.Basanavičiaus gatve iki senojo tilto per Akmenos upę,** pro muziejų Vilniaus gatve iki Savanorių gatvės, **Savanorių gatve iki savivaldybės**, nuo savivaldybės Topolių gatve pro darželį “Ąžuoliukas” į Maironio gatvę, **Maironio gatve iki** **Vilniaus gatvės**, Vilniaus gatve iki centro.

Finišas Kretingos miesto centre prie Nepriklausomybės paminklo 21 val., visiems kartu sugiedant Lietuvos valstybės himną.

Rekordo sieks trys kojūkininkai, kurių kojų pėdos pritvirtintos prie 1,20 -1,40 m aukščio kojū- kų. Visi trys pasiryžę nužingsniuoti 10 km atstumą! Visame maršrute bus trys 5-10 min. trukmės pažymėtos stotelės (viena-Basanavičiaus gatvėje, antra- prie savivaldybės, trečia – Vilniaus gatvėje netoli bažnyčios), kuriose visi norintys galės nusifotografuoti su kojūkininkais Kretingos miesto panoramoje. Kviečiame fotografuoti kojūkininkus ir fotografuotis su tautine atributika (pageidautina). Įdomesnių nuotraukų lauksime el.paštu kojukininkas@gmail.com iki liepos 12 d. Tris įsimintiniausių nuotraukų autorius apdovanosime akcijos marškinėliais.

Liepos 6 d. 17 val. nuo Kretingos kultūros centro į piliakalnį autobusu (nemokamai) bus nuvežti **visi norintys žygiuoti kartu su kojūkininkais**. Tik atvykusieji į piliakalnį gaus akcijos suvenyrą su akcijos logotipu. Laukiame iš Jūsų šios akcijos palaikymo! Pagelbėki kojūkininkams užfiksuoti Lietuvos rekordą! Jei nežygiuosite nuo piliakalnio, atvykite į maršrutą, prisijunkite prie einančių, fotografuokite. Rekordą fiksuos agentūros “Factum” atstovai.

Jeigu akcijos metu mus užklups lietus ar stiprus vėjas arba kojūkininkai pavargs, kelionė toje vietoje bus sustabdyta. „Factum“ agentūros atstovų prašymas – prie kojūkininkų niekas neturi liestis, jų niekas neturi prilaikyti. Laikytis kojūkininkai gali vieni už kitų tarpusavyje, bet be pagalbininkų. Nueitas atstumas bus fiksuojamas nuo kojūkų užsidėjimo vietos iki kojūkų nusiėmimo vietos.

 Jeigu palaikai šią žygio idėją , užsirašyk į ŽYGIO DRAUGUS. Reikia tik:

 parašyti pritarimo laiškelį į el.paštą, adresu: kojukininkas@gmail.com

 **ŽYGIO DRAUGAI (sąrašą nuolat papildysime)**

1. **Kretingos rajono savivaldybės meras Juozas Mažeika**
2. **Laikraštis „Pajūrio naujienos“**
3. **D. Regalo įmonė**
4. **p. Reda**
5. **VšĮ „Vieno aktoriaus teatras“**
6. **p. Matas Karaliūnas**
7. **p.Valdas (Reklama)**
8. **p. Diana Žukauskaitė**

 **ŽYGIO DRAUGUS PRISIMINSIME FINIŠE!**